|  |
| --- |
| **Projektas** |
| Pagėgių savivaldybės taryba**sprendimas**dėl turto PERDAVIMO PAGĖGIŲ SAVIVALDYBĖS pAGĖGIŲ PALAIKOMOJO GYDYMO, SLAUGOS IR SENELIŲ GLOBOS NAMAMS |
| 2017 m. gruodžio 6 d. Nr. T1-191Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Pagėgių savivaldybės tarybos 2015 m. vasario 10 d. sprendimu Nr. T-27 „Dėl Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 9.2 papunkčiu ir 12 punktu, Pagėgių savivaldybės taryba n u s p r e n d ž i a :

 1. Perduoti Pagėgių savivaldybės Pagėgių palaikomojo gydymo, slaugos ir senelių globos namams valdyti patikėjimo teise ilgalaikį materialųjį turtą:

 1.1. kūrenimo katilą "Viadrus", inventorinis Nr. 016014, įsigijimo vertė - 1379,32 Eur, likutinė vertė - 363,99 Eur;

 1.2. kūrenimo katilą "Viadrus", inventorinis Nr. 016015, įsigijimo vertė - 1379,32 Eur, likutinė vertė - 363,99 Eur.

 2. Įpareigoti Pagėgių savivaldybės pradinės mokyklos direktorę Loretą Chasijevą ir Pagėgių savivaldybės Pagėgių palaikomojo gydymo, slaugos ir senelių namų direktorę Reginą Narušienę pasirašyti turto perdavimo – priėmimo aktą.

 3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Parengė Laimutė Šegždienė,

Turto valdymo skyriaus vedėja

Pagėgių savivaldybės tarybos

veiklos reglamento

2 priedas

**SPRENDIMO „DĖL** **TURTO NURAŠYMO IŠ PAGĖGIŲ SAVIVALDYBĖS PAGĖGIŲ PRADINĖS MOKYKLOS BUHALTERINĖS APSKAITOS IR JO PERDAVIMO PAGĖGIŲ SAVIVALDYBĖS PAGĖGIŲ PALAIKOMOJO GYDYMO, SLAUGOS IR SENELIŲ GLOBOS NAMAMS“ AIŠKINAMASIS RAŠTAS**

2017-12-05

 ***1. Parengto projekto tikslai ir uždaviniai:*** nurašyti kūrenimo katilus iš Pagėgių pradinės mokyklos buhalterinės apskaitos ir perduoti juos Pagėgių savivaldybės Pagėgių palaikomojo gydymo, slaugos ir senelių globos namams.

 ***2. Kaip šiuo metu yra sureguliuoti projekte aptarti klausimai***: Kūrenimo katilai tapo nereikalingais panaikinus Pagėgių pradinės mokyklos katilinę ir šildymo sistemą prijungus prie buvusio vaikų globos namų pastato, esančio Vilniaus g. 46, Pagėgių mieste, katilinės. Kūrenimo katilai perkelti į Pagėgių palaikomojo gydymo, slaugos ir senelių globos namų katilines, esančias Vytauto g. 39 ir Žemaičių g. 7, Pagėgių mieste.

 ***3. Kokių teigiamų rezultatų laukiama:*** turtas, tapęs nereikalingu, panaudotas kitoje savivaldybės įstaigoje.

 ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą:-***

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti:*** Pagėgių savivaldybės administracijos Turto valdymo skyrius.

 ***7. Ar reikalinga atlikti sprendimo projekto antikorupcinį vertinimą:*** nereikalinga**.**

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi):***  Sprendimui įgyvendinti savivaldybės biudžeto lėšų nereikės.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:***

 ***10. Projekto rengėjas ar rengėjų grupė.*** Turto valdymo skyriaus vedėja Laimutė Šegždienė, tel. 8 441 70 412.

 ***11. Kiti, rengėjo nuomone, reikalingi pagrindimai ir paaiškinimai:*** projektas parengtas vadovaujantis Pagėgių savivaldybės tarybos 2015 m. vasario 10 d. sprendimu Nr. T-27 patvirtintu Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašu.

Turto valdymo skyriaus vedėja Laimutė Šegždienė